text: Ung mand er i livsfare efter ulykke på knallert
  29 september 2018 kl. 15.37
  En 29-årig mand kom alvorligt til skade, da han lørdag påkørte en knallert ved Broager i Sønderjylland.
  En ung knallertfører er i livsfare efter et trafikuheld ved Broager i Sønderjylland lørdag omkring klokken 12.30.
  Det oplyser Syd- og Sønderjyllands Politi.
  Den tilskadekomne er bragt til behandling på Odense Universitets Hospital. Han er 29 år og fra Graasten-området.
  Ulykken skete i krydset mellem Mølmark og Illervej. Her påkørte manden en anden knallertfører bagfra med 60 kilometer i timen.
  - Den 29-årige havde ikke styrthjelm på ved ulykken og kom slemt til skade, fortæller vagtchef Søren Strægaard.
  Vagtchefen har ingen oplysninger om den anden trafikants tilstand.
  